
BIROUL PERMANENT

AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege privind plata obligaţiilor financiare pe care România le are faţă de Agenţia Internaţională pentru Energie  Atomică (AIEA), primit cu adresa nr.PL.X 420 din 28 septembrie 2005.

PREŞEDINTE,

Dan Ioan Popescu

R A P O R T

asupra proiectului de Lege privind plata obligaţiilor financiare pe care România le are faţă de Agenţia Internaţională pentru Energie 

Atomică (AIEA)

În conformitate cu prevederile art.89 din Regulamentul Camerei Deputaţilor, republicat, Comisia pentru industrii şi servicii a fost sesizată pentru dezbatere pe fond, cu proiectul de Lege privind plata obligaţiilor financiare pe care România le are faţă de Agenţia Internaţională pentru Energie Atomică (AIEA) trimis cu adresa nr. PL. X.420  din 28.09.2005.

La întocmirea prezentului raport, Comisia a avut în vedere avizele favorabile ale Consiliului Legislativ, cu nr.897 din 13 iulie 2005 şi ale Comisiei pentru învăţământ, ştiinţă, tineret şi sport, cu nr.29/202/05.10.2005.

Proiectul de lege are ca obiect de reglementare autorizarea Agenţiei Nucleare să efectueze obligaţiile anuale ale României către Agenţia Internaţională pentru Energie Atomică, (AIEA) - Viena. În art.12 alin.(2) al Ordonanţei Guvernului nr.7/2003 aprobată prin Legea nr.321/2003 şi art.4 alin.(1) pct. F, literele b) şi c) din Regulamentul de organizare şi funcţionare al Agenţiei Nucleare, aprobat prin Hotărârea Guvernului nr. 1425/2003, sunt prevăzute şi detaliate atribuţiile Agenţiei Nucleare în raport cu AIEA, care justifică prezentul proiect de lege. 

Comisia propune Plenului adoptarea proiectului de lege în forma adoptată de Senat.

Proiectul de lege face parte din categoria legilor ordinare conform prevederilor art.73 alin.(1) din Constituţia României, republicată. 

La dezbaterea proiectului au participat, în conformitate cu prevederile art.51 şi 52 din Regulamentul Camerei Deputaţilor din partea Guvernului, reprezentanţii Agenţiei Nucleare.

La lucrările comisiei au fost prezenţi 19 deputaţi, din totalul de 23 membri ai comisiei. Raportul comisiei a fost adoptat în unanimitate.

Proiectul de lege a fost adoptat de Senat în şedinţa din 22 septembrie 2005.

Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională, iar Senatul este prima Cameră sesizată.

În urma dezbaterii în şedinţa din 13.10.2005, comisia propune admiterea proiectului de lege în forma adoptată de Senat.

          PREŞEDINTE,


                   SECRETAR,

       Dan Ioan Popescu
                                      Aurelia Vasile

Expert,

Dr.Maria Cristina Bălănescu

